ДО ПРЕДСЕДАТЕЛЯ

НА ОБЩИНСКИ СЪВЕТ АПРИЛЦИ

ДОКЛАДНА ЗАПИСКА

От Паулин Чорбаджийски

Председател на „Комисия за противодействие на корупцията”

**Относно**: приемане на Вътрешни правила за организацията и реда за проверка на декларации и за установяване на конфликт на интереси в Общински съвет Априлци

Уважаеми Господин Председател,

На 5 октомври 2018г. влезе в сила Наредбата за организацията и реда за извършване на проверка на декларации и за установяване на конфликт на интереси /НОРИПДУКИ, обн.ДВ 81/2.10.2018г./. Наредбата е приета от Министерския съвет в изпълнение на §2, ал.6 от Допълнителните разпоредби на Закона за противодействие на корупцията и отнемане на незаконно придобитото имущество. Тя съдържа правилата за проверка на декларации и за установяване на конфликт на интереси по отношение на лицата по §2, ал.1 от закона.

Новият закон възложи редица нови функции на органите на местно самоуправление.

§3 от Преходните и заключителни разпоредби, във връзка с чл.10 от наредбата изисква всеки Общински съвет в срок до 5 ноември 2018г. да приеме Вътрешни правила за организация на изпълнението й.

Тези правила ще бъдат приложими по отношение на - представителите на общината в органите на управление или контрол на търговски дружества с общинско участие в капитала или на юридически лица с нестопанска цел, които не попадат в обхвата на чл.6, ал.1 от ЗПКОНПИ и са избрани с решение на Общински съвет Априлци; управителите и членовете на органите на управление или контрол на общински предприятия, както и на други юридически лица, които са бюджетни организации по смисъла на § 1, т. 5 от допълнителните разпоредби на Закона за публичните финанси, които не попадат в обхвата на чл. 6, ал. 1 от ЗПКОНПИ и са избрани с решение на Общински съвет Априлци, а също и на кметовете на кметства в общината.

Предвидени са новите функции по изпълнение на закона и наредбата на Общинския съвет и неговия председател и на постоянната комисия и нейния председател. Въведени са конкретни правила за получаване на декларации за имущество и интереси и несъвместимост от задължените лица, тяхната обработка, съхраняване и и унищожаване.

С оглед на нормативните актове в детайли са разработени и процедурите за установяване на конфликт на интереси и проверки на декларациите за имущество и интереси и несъвместимост на задължените пред Общинския съвет лица.

Предвид гореизложеното предлагам следния

ПРОЕКТ ЗА Р Е Ш ЕНИЕ:

На основание чл.21, ал.1, т.23 и чл.21, ал.2 от ЗМСМА, Общински съвет Априлци

РЕШИ

1. Приема Вътрешни правила за организацията и реда за проверка на декларации и за установяване на конфликт на интереси в Общински съвет Априлци, съгласно текста, приложен към настоящото решение и неразделна част от него.

Гр……………

…….10.2018г. С уважение : ………………

/П.Чорбаджийски/